stanford-oval/wikipedia huggingface dataset:
Daryll Neita

| Mitalit | Mitalit | Mitalit |  |
| --- | --- | --- | --- |
|  Daryll Neita MM-kilpailuissa 2022. |  Daryll Neita MM-kilpailuissa 2022. |  Daryll Neita MM-kilpailuissa 2022. |  |
Maa:   Iso-Britannia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | 4 × 100 m |  |
|  Pronssia | Rio de Janeiro 2016 | 4×100 m |  |
|  Pronssia | Tokio 2020 | 4×100 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | 4×100 m |  |
|  Hopeaa | Doha 2019 | 4×100 m |  |
|  Pronssia | Budapest 2023 | 4×100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | 4×100 m |  |
|  Kultaa | Rooma 2024 | 4×100 m |  |
|  Hopeaa | Amsterdam 2016 | 4×100 m |  |
|  Hopeaa | Rooma 2024 | 200 m |  |
|  Pronssia | München 2022 | 100 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Istanbul 2023 | 60 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Birmingham 2022 | 4×100 m |  |
|  Pronssia | Birmingham 2022 | 100 m |  |
Daryll Saskia Neita (s. 29. elokuuta 1996 Lontoo) on brittiläinen pikajuoksija. Hän on saavuttanut useita arvokisamitaleja erityisesti viestijuoksussa.
Neita sijoittui neljänneksi 100 metrin juoksussa alle 20-vuotiaiden EM-kilpailuissa 2015. Yleisessä sarjassa hän saavutti vuonna 2016 ensimmäiset arvokisamitalinsa 4 × 100 metrin viestijuoksussa, hopeaa EM-kilpailuissa ja pronssia olympialaisissa. Hän saavutti viestissä vuonna 2017 MM-hopeaa ja voitti vuonna 2018 EM-kultaa. MM-kilpailuissa 2019 saaliina oli jälleen viestihopeaa.
Neita saavutti Tokion olympialaisissa 2021 pronssia viestijuoksussa ja ylsi henkilökohtaisessa 100 metrin juoksussakin loppukilpailuun, jossa hän sijoittui kahdeksanneksi. Vuonna 2022 britit jäivät MM-kilpailujen viestissä kuudenneksi mutta saavuttivat Kansainyhteisön kisoissa hopeaa. Neita saavutti henkilökohtaisessa 100 metrin juoksussa pronssia sekä Kansainyhteisön kisoissa että EM-kilpailuissa. Sisäratojen EM-kilpailuissa 2023 hän saavutti pronssia 60 metrin juoksussa. Saman vuoden Budapestin MM-kilpailuissa hän saavutti 4 × 100 metrin viestissä pronssia ja sijoittui 200 metrillä viidenneksi. Rooman EM-kilpailuissa 2024 hän saavutti kultaa 4 × 100 metrin viestissä ja hopeaa 200 metrilä. Pariisin olympialaisissa hän sijoittui 100 metrillä neljänneksi ja 200 metrillä viidenneksi sekä juoksi ankkuriosuuden hopeaa saaneessa Britannian 4 × 100 metrin viestijoukkueessa.
Neita on voittanut Britannian-mestaruuden ulkoradoilla 100 metrin juoksussa vuosina 2022 ja 2024 sekä 200 metrin juoksussa vuosina 2022 ja 2023 sekä sisäradoilla 60 metrin juoksussa vuonna 2023. Hän alitti 100 metrillä 11 sekunnin rajan ensi kerran Tokion olympialaisten alkuerissä 2021 ja sen jälkeen samana vuonna Timanttiliigan kilpailuissa Lausannessa ja Zürichissä. Vuonna 2022 hän paransi Birminghamissa Kansainyhteisön kisojen välierissä ennätyksekseen 10,90. Sisäradoilla hän on juossut 60 metriä parhaimmillaan aikaan 7,05 Berliinissä helmikuussa 2023.
Kaukajärven koulu

Kaukajärven koulu keväällä 2015
Kaukajärven koulu on Tampereella Kaukajärven kaupunginosassa toimiva peruskoulu, joka antaa opetusta vuosiluokille 1–10. Koulu on perustettu vuonna 1969 alun perin oppikouluksi, josta ehti muutamana vuonna tulla ylioppilaita. Peruskoulu-uudistuksen myötä koulu muuttui Kaukajärven yläasteeksi ja Haiharan ala-asteeksi. Vuonna 2005 ala- ja yläaste yhdistyivät yhteiseksi Kaukajärven kouluksi. Kaukajärven koulu on Tampereen kaupungin kokeilukoulu, ja sillä on ystävyyskoulut Tanskassa, Saksassa ja Isossa-Britanniassa. Kaukajärven koulussa on 723 oppilasta (2018) ja noin 60 opettajaa.
Aiheesta muualla

Kaukajärven koulun kotisivut (Arkistoitu – Internet Archive)
Kert Haavistu

Kert Haavistu (s. 18. tammikuuta 1980 Tallinna, Viron SNT, Neuvostoliitto) on virolainen 178 senttimetriä pitkä jalkapalloilija, joka pelasi koko uransa ajan kotimaassaan. Hän edusti muun muassa JK Vall Tallinnaa, FC Lelleä, Lelle SK:ta, FC Floraa, FC TVMK:ta ja FC Puumaa.
Haavistu pelasi Viron maajoukkueessa 44 ottelua vuosina 1999–2004.
Aiheesta muualla

Haavistu FC Floran sivuilla (viroksi)
Haavistu Soccernet-tietokannassa (viroksi)
Haavistu Weltfussball-tietokannassa (saksaksi)
Kokemusesitys

Kokemusesitys on katsojan kehollisessa ja tajunnallisessa kokemuksessa syntyvä esitys. Kokemusesitys on kokeellinen esitystaidemuoto, joka haastaa ajatuksen, että esitys on jotain missä joku esiintyy, ja korostaa sen sijaan katsojan aktiivista osaa esitystapahtumassa. Kokemusesitys perustuu katsojan (kehollisen, tajunnallisen ja tilallisen) havaitsemisen muutokseen. Kokemusesityksessä katsojan kokemus ja esitys sulautuvat yhdeksi erottamattomaksi havaintokentäksi. Kokemusesitys ei välttämättä vaadi yhtään varsinaista esiintyjää, mutta silti kokemusesityksissä usein on myös esiintyjiä.
Kaunis Quebec

| La Belle Province> Kaunis Quebec.Alkuperäisteos |
| --- | --- |
Kirjailija:  Gerra
Kuvittaja:  Achde
Kansitaiteilija:  Achde
Kieli:  ranska
Genre:  western, sarjakuva
Suomennos
Kustantaja:  Egmont Kustannus
Julkaistu:  2004
Sarja: Lucky Luke
Edeltävä:  Ranskalainen kokki
Seuraava:  Köysi kaulalla
Löydä lisää kirjojaKirjallisuuden teemasivulta
Kaunis Quebec on sarjakuvapiirtäjä Achden ensimmäinen Lucky Luke -teos. Kaunis Quebec julkaistiin suomessa vuonna 2004, eli kolme vuotta Morrisin kuoleman jälkeen.
Juoni

Lucky Luke osallistuu Rodeoon ja siinä samassa Jolly Jumper tapaa unelmiensa tamman. Jolly Jumper rakastuu oikopäätä, mutta tämän sydän murtuu kun karjavarkaat vievät tytön. Lucky Luke ja Jolly Jumper lähtevät takaa-ajoon.
David Mamet
Palkinnot ja tunnustukset

Mamet sai Pulitzer-palkinnon näytelmästä Glengarry Glen Ross (1984). Elokuvakirjoittajana hän on ollut Oscar-ehdokkaana elokuvista Ratkaisun hetki (1982) ja Wag the Dog – häntä heiluttaa koiraa (1997).
Suomennettuja näytelmiä

Suomeksi on Mametin näytelmistä esitetty mm. seuraavia:
Sorsamuunnelmia (Duck Variations, 1971)
American Buffalo (American Buffalo, 1975)
Sexual Perversity in Chicago (Sexual Perversity in Chicago, 1975)
Jälleennäkeminen (Reunion, 1976)
Elämä näyttämöllä (A Life in the Theatre, 1977)
Metsä (The Woods, 1979)
Sammakkoprinssi (The Frog Prince, 1983)
Myyntitykit (Glengarry Glen Ross, 1984)
Prairie du Chien (Prairie du Chien, 1985)
Runoilija ja vuokra (The Poet and the Rent, 1986)
Oleanna (Oleanna, 1992)
Kryptogrammi (The Cryptogram, 1995)
Karvas pala (Bitter Wheat, 2019)
Suomennetut esseekokoelmat

Elokuvan ohjaamisesta ja Kolme tapaa käyttää veistä.  (On Directing Film, 1991; Three Uses of the Knife: On the Nature and Purpose of Drama, 1998.)  Suomentanut Vuokko Kellomäki. Helsinki:  Terra cognita, 2001.  ISBN 952-5202-45-3.
Tosi ja epätosi, Arkijärkeä ja harhaoppia näyttelijälle.  (True or False, Heresy and Common Sense for the Actor, 1997.)  Suomentanut Vuokko Kellomäki. Helsinki:  Terra cognita, 2002.  ISBN 952-5202-34-8.
Ravintoloissa kirjoittelua.  (Writing in Restaurants, 1987.)  Suomentanut Vuokko Kellomäki. Helsinki:  Terra cognita, 2004.  ISBN 952-5202-59-3.
Teatteri.  (Theater, 2010.)  Suomentanut Kimmo Pietiläinen. Helsinki:  Terra cognita, 2013.  ISBN 978-952-5697-61-2.
Aiheesta muualla

David Mamet Internet Movie Databasessa. (englanniksi)
David Mamet Elonetissä.
David Mametin henkilötiedot CBS:n sivuilla
Kokemuksia suomalaisilta keskitysleireiltä

| Kokemuksia suomalaisilta keskitysleireiltä> Upplevelser i finska koncentrationsläger |
| --- | --- |
 Kirjan kannessa Allan Asplund kirjoituskoneensa ääressä, joka oli 1930-luvulla vankilatuomion syynä
Alkuperäisteos
Kirjailija:  Allan Asplund
Kieli:  ruotsi
Genre:  sotahistoria
Kustantaja:  Federativs förlag (1949) Like (2012)
Julkaistu:  1949, u.p. 2012
Sivumäärä:  144 s.
Suomennos
Suomentaja:  Bubi Asplund
Kansitaiteilija:  Essi Rajamäki
Kustantaja:  Like (kustantaja) Suomen Rauhanpuolustajat (julkaisija)
Julkaistu:  2011
Ulkoasu:  sid.
Sivumäärä:  151 s.
ISBN:  978-952-01-0688-1
Sarja: Pystykorvakirja
Löydä lisää kirjojaKirjallisuuden teemasivulta
Kokemuksia suomalaisilta keskitysleireiltä on Allan Asplundin kirjoittama teos, jossa hän kuvaa kokemuksiaan jatkosodan aikaisilla suomalaisilla keskitysleireillä. Alkuteos ilmestyi Ruotsissa 1949, koska keskustelut suomalaisten kustantajien kanssa eivät johtaneet julkaisuun. Teoksen on suomentanut Asplundin pojanpoika, toimittaja Bubi Asplund, joka on kirjoittanut siihen myös alkusanat.
Teoksen suomentaja Bubi Asplund sai kirjan isältään jo koulupoikana. Hän luki sen ja yritti keskustella aiheesta historianopettajansa kanssa, mutta keskustelua ei syntynyt.
Kirjoittaja Allan Asplund toteaa vuonna 1949 alkusanoissaan, että kirja kuvaa hänen henkilökohtaisia kokemuksiaan ja niihin liittyviä tapahtumia, mutta hän uskoo, että ”aikanaan elinolosuhteista suomalaisilla keskitysleireillä julkaistaan täydellinen selvitys”. Aihetta eivät tutkijat vieläkään ole juuri käsitelleet jatkosotaa koskevissa tutkimuksissaan.
Alkuteoksesta Upplevelser i finska koncentrationsläger julkaistiin uusi painos alkuvuodesta 2012.
Denominazione di origine controllata

DOCG-tunnus
Italialaisten viinien laatuluokitukset antaa Italian maatalousministeriö viineille, jotka täyttävät annetut kriteerit. Viinin täytyy olla valmistettu nimetyllä alueella ja tavalla.
Laatuluokitukset ovat

DOC (Denominazione di Origine Controllata) – viini täyttää annetut vaatimukset.
DOCG (Denominazione di Origine Controllata e Garantita) –viini täyttää annetut vaatimukset, ja sen laadun takaa Italian valtio.
David Maust

David Edward "Crazy-Dave" Maust (5. huhtikuuta 1954 – 20. tammikuuta 2006) oli yhdysvaltalainen sarjamurhaaja ja pedofiili, jonka kaikki uhrit olivat nuoria poikia. Maustia on uhriensa ja tekotapojensa perusteella verrattu John Wayne Gacyyn.
Nuoruus

Maust joutui äitinsä hylkäämänä Chicagon valtion mielisairaalaan 9-vuotiaana, jossa hän vietti neljä vuotta ja joutui seksuaalisen hyväksikäytön uhriksi. Myöhemmin istuessaan vankilassa Maust raiskattiin uudelleen.
David Maust syntyi Connellsvillessä, Pennsylvaniassa vuonna 1954. Hänen vanhempansa olivat George ja Eva Maust. Isä otti avioeron äidistä Davidin ollessa 7-vuotias, ja hän jäi äitinsä hoitoon. George Maust kasvoi sijaiskodissa, koska hänen vanhempansa olivat kuolleet ennen kuin hän täytti 12 vuotta.
David Maust joutui äitinsä pakottamana mielisairaalaan 9-vuotiaana. Äiti väitti, että David oli sytyttänyt tuleen veljensä sängyn, ja myöhemmin myös yrittänyt hukuttaa tämän. Davidin äiti kertoi hoitohenkilökunnalle tämän olevan häiriintynyt, psykoottinen, marginaalisesti käyttäytyvä, paljon huomiota kaipaava ja narsistinen. Äiti oli itse viettänyt kuukauden mielisairaalassa Pennsylvaniassa. David Maust itse kertoi myöhemmin, että mielisairaala oli täynnä lapsia, joiden vanhemmat olivat itse sairaita, eivätkä joko pystyneet tai halunneet huolehtia lapsistaan. David itse tunsi, että äitinsä vain jätti hänet sinne.
Äidin mukaan hoitohenkilökunta ei ottanut huomioon sitä, mitä hän oli kertonut pojastaan: tämä varasteli, valehteli ja oli muutenkin käytökseltään täysin kontrolloimaton. Äidiltä kysyttiin tarkemmin Davidin huonosta käytöksestä kotilomilla, mutta tämä ei kertonut – sanoi vaan ettei halua poikaansa kotiinsa.
Tosiasiassa Davidilla oli menneisyydessään väkivaltaista käytöstä, hän oli esimerkiksi kuristanut (muttei tappanut) kahta ystäväänsä ilman syytä, ja veljensä muistaa tämän hakanneen oravan pesäpallomailalla kuoliaaksi "huvin vuoksi".
Murhat

Maustin epäillään syyllistyneen vähintään yhdeksään murhaan (joista viisi on voitu varmistaa), mukaan lukien yksi Saksassa hänen suorittaessaan asepalvelusta; kaksi Texasissa 1980-luvun alkupuolella; kolme Illinoisissa vapauduttuaan vankilasta vuonna 1999; ja kolme Hammondissa, Indianassa missä uhrien ruumiit löydettiin betonilattian alta Maustin asunnosta.
Maust todettiin kyvyttömäksi vastaamaan teoistaan oikeudessa vedoten useisiin mielenterveydellisiin syihin.
Kuolema

Maust kuoli 51-vuotiaan St. Anthony Medical Center –sairaalassa Crown Pointissa, Indianassa 20. tammikuuta 2006. Maust oli yrittänyt sellissään itsemurhaa hirttäytymällä lakanaan. Hän kuoli 27 tuntia myöhemmin.
Aiheesta muualla

Serial Killer: David Maust (engl.) - Aikajana David Maustin elämästä.
David Maust: Interview with a serial killer (Arkistoitu – Internet Archive) (engl.) - David Maustin haastattelu.
David Maustin kuva
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Daryl Sabara

Daryl Sabara
Daryl Christopher Sabara (s. 14. kesäkuuta 1992) on yhdysvaltalainen näyttelijä. Hänet tunnetaan muun muassa Juni Cortezin roolista Spy Kids -elokuvasarjassa ja Hunter-ääniroolista animaatiosarjassa Leijonan elämää (Father of the Pride).
Sabara kihlautui näyttelijä laulaja Meghan Trainorin kanssa joulukuussa 2017. He avioituivat tasan vuosi myöhemmin.
Aiheesta muualla

Daryl Sabara Internet Movie Databasessa. (englanniksi)
Johtajan käsikirja

Johtajan käsikirja 2012 on tarkoitettu puolustusvoimien palkatun henkilöstön ja varusmiesesimiesten johtajakoulutuksen sekä esimies- ja vuorovaikutusvalmennuksen oppikirjaksi.
Crispin Freeman

| Crispin Freeman |
| --- | --- |
 Crispin Freeman Super-Conissa vuonna 2009.
Henkilötiedot
Koko nimi:  Crispin McDougal Freeman
Syntynyt: 9. helmikuuta 1972 (ikä 52)  Chicago, Illinois
Puoliso:  Izobel Carol
Näyttelijä
Taiteilijanimet:  Crispen Freeman Mark Percy
Aktiivisena:  1998–
Merkittävät roolit:  Zelgadis Graywords (Slayers) Alucard (Hellsing) Winston (Overwatch)
Palkinnot
 ADR 2002 I My Me! Strawberry Eggs  2003 Hellsing  2003 Chobits  2004 Wolf's Rain  2007 Suzumiya Haruhi no yūutsu 
Aiheesta muualla
Viralliset kotisivut
IMDb 
Crispin McDougal Freeman (s. 9. helmikuuta 1972 Chicago, Illinois) on yhdysvaltalainen ADR-palkittu ääninäyttelijä, joka tunnetaan parhaiten dubbausroolistaan Alucardina animesarjassa Hellsing. Hän oli myös Teräsmiehen äänenä videopelissä Justice League Heroes vuonna 2006.
Elämäkerta

Freeman syntyi Chicagossa, jossa hän myös kävi latinalaista koulua aina high schooliin asti valmistuen vuonna 1990. Collegea Freeman kävi Williamstownissa, Massachusettsissa, jossa hänen pääaineinaan olivat teatteri ja tietokonetiede. Valmistuttuaan vuonna 1994 Freeman siirtyi opiskelemaan vielä Columbian yliopistoon New Yorkiin näyttelemistä. Valmistuessaan vuonna 1997 hän esiintyi muun muassa Broadwaylla, Cambridgessa ja Los Angelesissa eri teattereissa.
Freeman meni naimisiin 11. elokuuta 2007 Izobel Carolin kanssa.
Elämäkerta > Ääninäyttelijänä

Ääninäyttelijäksi Freeman päätyi, kun hänen kaverinsa sai ääniroolin animesarjasta Peacock King. Kyseinen kaveri tiesi Freemanin olleen suuri animefani ja kehotti häntä soittamaan Central Park Medialle päästäkseen dubbaajaksi. Aluksi Freeman ei innostunut ajatuksesta sillä hän itse katsoi animea mieluummin tekstityksillä, kuin dubattuna. Sittemmin hän muisteli kuinka itse oli lapsena katsonut useita piirrettyjä ja tajusi, että useat ihmiset tutustuivat animeen englanniksi dubattujen versioiden kautta. Tämän myötä Freeman on tehnyt urallaan useita dubbauksia animesarjoihin, kuten Digimon, Hellsing, Naruto, Rave Master, Slayers, Zatch Bell ja Blood +. Samalla hän kiinnostui yhä enemmän ääninäyttelemisestä, sillä animaatio tarjoaa monipuolisempia rooleja, jotka eivät rajoitu ulkonäköön vaan kykyyn. Erityisen kiinnostunut Freeman on animen dubbaamisesta sen myyttisen tarinoiden vuoksi, joita hänen mukaansa ei ole Hollywoodissa tehdyissä näytelmäelokuvissa. Ainoastaan Matrix-elokuvat ovat onnistuneet tarinan kerronnassa. Freeman palkittiin kuudesti ADR-palkinnolla kuukauden ääninäyttelijänä animen dubbauksista.
Dubbauksien lisäksi hän tehnyt useita äänirooleja videopeleihin, sekä alkuperäisiä äänirooleja Ice Age 2:een ja Hämmästyttävään Hämähäkkimieheen. Yksi hänen mieleenpainuvimmista äänirooleista on Tsume animesarjassa Wolf's Rain, joka oli hyvä tarinaltaan ja tuotantoryhmältään. Samainen ryhmä oli aikaisemmin työskennellyt Cowboy Bebopin englanninkielen dubbaamisessa, jossa Freeman oli hetkellisesti mukana tehtyään sarjaan muutaman sivuroolin. Freeman on Hämmästyttävän Hämähäkkimiehen ja Wolverine and the X-Menin ohella ääninäyttelyt vihollisten lisäksi myös supersankareita. Hän oli Teräsmiehen äänenä videopelissä Justice League Heroes vuonna 2006 ja kolme vuotta myöhemmin Rautamiehen äänenä Marvel: Ultimate Alliance 2:ssa.
Valikoituja äänirooleja

| Vuodet | TV-sarja tai elokuva | Rooli | Huom |
| --- | --- | --- | --- |
| 2010– | Young Justice | Roy Harper/Speedy/Red Arrow |  |
| 2010 | Scooby-Doo! Mystery Incorporated | Ben, Rhino, kokki, Howard E. Robertson |  |
| 2008–2009 | Wolverine and the X-Men | Monikko |  |
| 2008–2009 | Hämmästyttävä Hämähäkkimies | Elektro |  |
| 2007 | Digimon Data Squad | Thomas H. Norstein | Dub |
| 2007 | Blood + | Hagi, Van Argeno | Dub |
| 2006 | Final Fantasy VII: Advent Children | Rude | Dub |
| 2006 | Ice Age 2 | sivuäänet |  |
| 2006 | Ghost in the Shell 2: Innocence | Togusa | Dub |
| 2005 | Naruto | Ebisu, Itachi Uchiha | Dub |
| 2004 | Rave Master | kenraali Shuda | Dub |
| 2004 | Wolf's Rain | Tsume | Dub |
| 2003 | Chobits | Hideki Motosuwa | Dub |
| 2002 | Hellsing | Alucard | Dub |
| 2002 | Witch Hunter Robin | Amon |  Dub |
| 2001 | Boogiepop Phantom | Masami Saotome | Dub |
| 2000 | The Slayers Try | Zelgadis Graywords | Dub |
| 1999 | The Slayers Next | Zelgadis Graywords | Dub |
| 1998 | The Slayers | Zelgadis Graywords | Dub |
Aiheesta muualla

Anime News Network
Crispin Freeman Myspacessa (englanniksi)
Voice Chasers (Arkistoitu – Internet Archive)
TV.com (Arkistoitu – Internet Archive)
CrystalAcids
Freemanin haastattelu The Spectacular Spider-Man animaatiosarjasta[vanhentunut linkki]
Kokemäen Pallo

| KoPa |
| --- | --- |

Koko nimi:  Kokemäen Pallo
Perustettu:  1994
Lakkautettu:  2021
Kaupunki:   Kokemäki, Suomi
Kenttä:  Pitkäjärven kenttä
Infobox OKNimi-testi OK: 
Kokemäen Pallo (KoPa) oli vuosina 1994–2021 Kokemäellä toiminut jalkapalloseura. Sen toiminta alkoi, kun urheilun yleisseurat Teljän Nousu ja Kokemäen Kova-Väki yhdistivät jalkapallotoimintansa. Vuoden 2022 alussa Kokemäen Pallo lakkautettiin ja se liittyi Kokemäen Kova-Väkeen.
KoPa:n kotikenttä oli Pitkäjärven kenttä. KoPa:n naisten joukkue pelasi korkeimmillaan Suomen kolmannella sarjatasolla Naisten Kakkosessa ja miesten edustusjoukkue neljännellä sarjatasolla Kolmosessa. Kaudella 2012–2013 Kokemäen Pallon naisten futsaljoukkue osallistui Naisten Futsal-liigaan. Se pelasi kotiottelunsa Peipohjassa Sataedu Areenalla.
Tunnetuin entinen KoPa-pelaaja on kaksi A-maaottelua ja yli 200 Veikkausliigan ottelua pelannut Sampsa Timoska. Myös Veikkausliigassa FC Jazzin ja FC Interin riveissä esiintynyt Jan Timoska on edustanut Kokemäen Palloa.
Aiheesta muualla

Kokemäen Pallon kotisivut
Dennys Rodrigues

| Henkilötiedot |
| --- | --- | --- |
Syntymäaika: 18. huhtikuuta 1978 (ikä 46)
Syntymäpaikka: Florianópolis, Brasilia
Pelipaikka: maalivahti
Pituus: 192 cm
Seura
Seura:  OPS
Seurat
| Vuodet | Seura | O (M) |
| 2008 2008-2011 2012 2013 2016 |  Avaí FC  AC Oulu  EC Avenida  Ceilândia EC  OPS | -(-) 42(0) 2(0) 2(0) 1(0) |
 Seurajoukkueuran tilastot kattavat vain kansalliset sarjat, päivitetty 4. toukokuuta 2016.
Dennys Rodrigues (s. 18. huhtikuuta 1978) on brasilialainen jalkapalloilija, pelipaikaltaan maalivahti. Hän pelasi Veikkausliigaa AC Oulussa. Rodrigues on ollut kolmen kauden aikanamilloin? AC Oulun ykköstorjuja. Rodriguesin sopimus ulottui kauteen 2011 saakka. Veikkausliigassa Rodrigues pelasi AC Oulun paidassa kaikkiaan 26 ottelua.
Kauden 2011 päätteeksi Rodrigues siirtyi Brasilian EC Avenidaan ja pelasi vielä kaudella 2013 Brasiliassa Ceilândia EC:ssä.
Kaudella 2016 Rodrigues palasi Ouluun Kakkosessa pelanneeseen OPS:ään. Nykyään Rodrigues valmentaa OTP-junioreita.
Aiheesta muualla

Dennys Rodrigues transfermarktin sivuilla
Dennys Rodrigues soccerwayn sivuilla
Dennys Rodrigues soccerpunterin sivuilla
Johorin–Singaporen pengertie

Johorin–Singaporen pengertie.
Johorin–Singaporen pengertie yhdistää Singaporen saaren Johorensalmen yli Johor Bahrun kaupunkiin, joka sijaitsee mantereella Malesian puolella. Penkereellä kulkee myös rautatie.
Pengertie on 1,2 kilometriä pitkä ja valmistui vuonna 1924. Pengertä levennettiin liikenneruuhkien helpottamiseksi vuonna 1974.
Penger erottaa Johorensalmen länsi- ja itäosan vedet toisistaan ja aiheuttaa siten saasteiden kertymistä. Penkereen avaamista niin, että merivesi pääsisi virtaamaan salmessa, on suunniteltu.
Johorensalmi

Johorensalmi muodostaa Singaporen ja Malesian valtioiden rajan.
Johorensalmi on salmi ja tärkeä vesiväylä Malakan niemimaan eteläkärjessä. Salmi muodostaa Malesian ja Singaporen valtioiden rajan. Salmen pohjoispuolella on Malesian Johorin osavaltio ja eteläpuolella on Singaporen saari. Salmen itäpäässä on Johorjoen laskukohta ja salmen länsiosan pengertie katkaisee luontaisen vesiyhteyden aiheuttaen salmen likaantumista. Rantavaltioilla on puhdistussuunnitelmia.
Salmen poikki on kaksi tieyhteyttä: vuonna 1924 valmistunut Johorin–Singaporen pengertie salmen kapeimmassa kohdassa sen keskiosassa mantereenpuoleisen Johor Bahrun kaupungin ja saarenpuoleisen Woodlandsin välillä sekä vuonna 1998 valmistunut noin kahden kilometrin mittainen silta salmen länsiosan yli Tuasin kohdalla.
Pengertie on ruuhkainen: Arkisin matka kilometrin mittaisen sillan yli vie vähintään tunnin, viikonloppuisin vielä enemmän. Jopa 300 000 henkilön, pääosin malesialaisten työmatkustajien, on arvioitu kulkevan sen kautta päivittäin eikä tullin kohdalla ole kunnollista jalkakäytävää. Pengertietä kulkee tullien kautta jopa lähes 150 000 ajoneuvoa päivässä. Tilannetta helpottamaan on rinnalle suunnitteilla kiskoilla kulkeva reitti Johor Bahrun Bukit Chagarin asemalta Singaporen puoleiselle Woodlands North -asemalle. Lisäksi tullimuodollisuuksia halutaan helpottaa. Sen rakentaminen alkoi vuonna 2021, ja aikataulun mukaan sen tulisi valmistua vuoden 2026 lopussa.
Johorensalmi 1879, John Edmund Taylorin akvarelli
Johs Harviken

| Mitalit | Mitalit | Mitalit |  |
| --- | --- | --- | --- |
|  Johs Harviken |  Johs Harviken |  Johs Harviken |  |
Maa:   Norja
Miesten maastohiihto
|  Olympialaiset  |  Olympialaiset  |  Olympialaiset  |  |
|  Hopeaa | Sapporo 1972 | 4x10 km viesti |  |
|  Pronssia | Sapporo 1972 | 30 km |  |
Johs Harviken (s. 6. huhtikuuta 1943) oli norjalainen maastohiihtäjä ja olympiamitalisti. Hän voitti kaksi mitalia vuoden 1972 talviolympialaisissa Sapporossa; hopeaa viestikilpailussa ja pronssia 30 kilometriltä.
Hän edusti seuratasolla Hernes IL:ää.
Danny Jones (rugbypelaaja)

| Danny Jones> Henkilötiedot |
| --- | --- |
Syntynyt: 6. maaliskuuta 1986 Halifax, West Yorkshire, Englanti
Kuollut: 3. toukokuuta 2015 (29 vuotta) Hampstead, Lontoo, Englanti
Kansalaisuus:   Wales
Uran tiedot
Laji:  rugby league
Seura:   Keighley Cougars (2010–2015)
Kilpauran kesto:  2003–2015
 Tietolaatikko päivitetty 5. toukokuuta 2015 
Danny Jones (6. maaliskuuta 1986 Halifax – 3. toukokuuta 2015 Lontoo) oli englantilaissyntyinen walesilainen rugby league -pelaaja, jonka viimeiseksi seuraksi jäi Kingstone Press League 1:n Keighley Cougars.
Ura > Seurajoukkueura

Jones aloitti uransa vuonna 2003 Kingstone Press Championshipin Halifax RLFC:ssä, jota hän edusti kuusi vuotta vuoteen 2009 asti. Vuonna 2010 Jones siirtyi Kingstone Press League 1:n Keighley Cougarsiin, jota hän edusti kuolemaansa, vuoteen 2015 asti.
Ura > Maajoukkueura

Walesin rugby league -maajoukkueessa Jones debytoi vuonna 2010. Hän oli joukkueessa mukana myös vuoden 2013 maailmancupissa, jossa hän pelasi yhdessä ottelussa tehden yhden maalin.
Kuolema

Jones kuoli toukokuussa 2015 saatuaan sydänkohtauksen vaihtopenkillä Keighley Cougarsin ottelussa. Hänet oli aiemmin otettu kentältä pois. Jonesilla oli kuolinhetkellä viisikuukautiset kaksoset. Hänen pelinumeronsa 6 jäädytettiin Jonesin kuoleman jälkeen.